C 252/38
BG
Официален вестник на Европейския съюз
1.7.2022 г.
„По време на транспортирането до кланицата, в зоните за почивка и в загоните на кланиците животните трябва да се държат отделно от животни, които не отговарят на условията за сертифициране.“
Из мен ен и е Изменение 14 (4 Доказателство за произход) Пр и чи на Преразгледани са определените в този раздел изисквания, за да се премахнат разпоредбите, които не са актуални или са излишни с оглед на действащото законодателство, или които следва да бъдат част от процедурите за проверка, а не от спецификацията.
Актуализират се разпоредбите относно регистрацията на стопанските субекти с оглед на изискванията в това отношение за официални проверки.
Предишна формулировка: „Във всички места за продажба трябва да се водят ежедневно актуализирани записи за следното: входящото и изходящото сертифицирано месо; притежаваните и издадените на потребителите сертификационни марки.“ „В помещенията на сертифициращия орган трябва да се съхраняват следните регистри и документи: регистър на стопанствата; доказателства, че производителят е член на схемата за наименованията за произход; регистър на кланиците; регистър на помещенията за разфасоване и опаковане; регистър на местата за продажба; списък на издадените сертификационни марки (в който се посочват датата на издаване, номерът на сертификационната марка и органът, който го е получил); записи на доставките на издадените предварително номерирани експедиционни дневници (които трябва да дават възможност за възстановяване на кланичния труп), които трябва да включват записи на съответствието между изпратените пратки и издадените сертификационни марки и които ще придружават и идентифицират целите, половинките или четвъртинките кланични трупове от кланицата до помещението за разфасоване и опаковане или до магазина за продажба на месо.
Записите, водени в тези дневници, се централизират на месечна база; кланични списъци, изпращани всеки месец от упълномощения от сертифициращия орган представител (в които се посочват идентификационните номера на животните и съответните поредни номера в кланицата); съответствие между сертификационните марки, използвани от всеки орган в производствения сектор; за всяка кланица кодовете, имената на животновъдите, адресите и номерата на стопанствата на произход на закланите животни.“ „Всички обществени места за продажба (магазини за месо, специализирани магазини, супермаркети или ресторанти) трябва да бъдат проверени от сертифициращия орган и оторизирани от групата, притежаваща правото да използва наименованието за произход.
Разрешение може да се предостави единствено на търговските обекти, чиито здравни и санитарни условия са в съответствие с действащото законодателство.
В случаите, когато месото се продава на дребно и неопаковано, то трябва да се излага отделно и/или да се продава на изключителна основа в определени дни.
Във всички случаи сертифициращият орган трябва да гарантира идентификацията и произхода на разфасовките и/или частите от тях и да вземе мерки за избягване на объркване на потребителите.
Информационните брошури, съдържащи същите подробности като поставения върху опаковката етикет „наименование за произход“, трябва да бъдат на разположение на потребителя в мястото на продажба.
„Идентификационната табелка“, разрешаваща продажбите, трябва да бъде изложена на видно за потребителите място във всички места за продажба.
Тя трябва да се премахне, ако на обекта бъде отнето разрешението за продажба.“
Нов текст: (заличено) Метод на производство Из мен ен и е Изменение 15 Пр и чи на Правят се незначителни изменения в текста, описващ управлението на фуражите, за да е по-добре адаптиран към третирането на младите животни.
Традиционната система се основава на ежедневното изкарване на възрастните животни на паша, освен при неблагоприятни метеорологични условия.
Възрастни селскостопански животни означава селскостопански животни на възраст над 12 месеца, т.е животни, класифицирани в категориите млади бикове и крави, които се хранят на необработваема земя в планинските райони.
Младите животни обаче остават в стопанството и чакат завръщането на майките си от паша, за да се нахранят с майчиното мляко.
Причините за това отделно третиране са, че за младите животни е трудно да се справят със суровостта на зимата на открито и да придружават стадата възрастни животни по време на дългите им ежедневни придвижвания до мочурища и общински мери, много от които са труднодостъпни и разположени по хълмисти и неравни терени.
Трябва да се отбележи, че животните може да изминават по няколко километра на ден от стопанството до мочурищата и общинските мери и обратно.
Ако младите животни придружават родителите си при тези придвижвания, качеството на месото им би се понижило значително, особено що се отнася до неговата характерна и ценна крехкост.